Anonymous (Afrikaans: Anoniem) is 'n gedesentraliseerde internasionale kuberaktivistiese / kuberkraker kollektief / beweging wat algemeen bekend is vir sy verskillende kuberaanvalle teen onder andere verskeie regerings, regeringsinstellings, korporasies en die Kerk van Sciëntologie. Anonymous het in 2003 ontstaan op die bulletin-/beeldbordwebwerf 4chan, wat die konsep van baie aanlyn- en aflyngemeenskapsgebruikers verteenwoordig wat terselfdertyd bestaan as 'n "anargistiese, gedigitaliseerde wêreldbrein". Anonymous ondersteuners (bekend as Anons) kan in die openbaar onderskei word deur die dra van Guy Fawkes-maskers in die styl wat in die grafiese roman en die rolprent V for Vendetta uitgebeeld word. Dit kan egter nie altyd die geval wees nie, aangesien sommige van die kollektief verkies om eerder hul gesig te bedek sonder om die bekende masker as vermomming te gebruik. Sommige mense kies ook om hul stemme deur middel van stemveranderers of teks-tot-spraak-programme te verberg. In sy vroeë vorm is die konsep aangeneem deur 'n gedesentraliseerde aanlyngemeenskap wat anoniem op 'n gekoördineerde manier optree, meestal na 'n los self-ooreengekome doel en hoofsaaklik gefokus op vermaak (of lulz).